**Anexa nr. 1.3**

**la hotărârea nr.\_\_\_\_\_\_\_\_\_\_\_\_\_\_**

**Procedura de acordare a scutirilor de la plata impozitului/taxei pe clădiri şi a impozitului/taxei pe teren pentru clădirile și terenurile utilizate de organizații nonprofit folosite exclusiv pentru activitățile fără scop lucrativ prevăzute la art.1 litera c) și art.2 litera e) din Anexa 1.1**

**Art. 1** Scutire de la plata impozitului/taxei pe clădire și a impozitului/taxei pe teren pentru clădirile și terenurile utilizate de organizații nonprofit folosite exclusiv pentru activitățile fără scop lucrativ.

a) Scutirea se acordă pentru clădirea și terenul folosite exclusiv pentru activități fără scop lucrativ.

b) Pentru a beneficia de scutire de la plata impozitului/taxei pe clădire și a impozitului/taxei pe teren, asociațiile și fundațiile trebuie să îndeplinească următoarele condiții :

- clădirile și terenul să fie folosite exclusiv pentru activități fără scop lucrativ ;

- activitățile în cadrul asociației/fundației să aibă caracter continuu, să se desfășoare pe întreg anul fiscal.

c) Scutirea se acordă pe baza cererii depuse la organul fiscal model prevăzut în Anexa nr.1.4 la prezenta hotărâre, însoțită de următoarele documente :

- statutul asociației/fundației ;

- copie balanţă de verificare întocmită (la data de 30.06, respectiv la data de 31.12) în anul anterior solicitării scutirii;

- declaraţie notarială din care să reiasă faptul că în locaţia pentru care se solicită scutire nu se desfăşoară activitate economică având drept scop obținerea de profit;

- alte documente considerate relevante în susținerea cererii.

Scutirea de la plata impozitului/taxei pe clădiri şi/sau teren se aplică începând cu data de 1 ianuarie 2019, dacă organizația depune documentele justificative emise până la data de 31 decembrie 2018 și cererea este depusă la Municipiul Sighișoara – Biroul Impozite și Taxe, până la data de 31 martie 2019, inclusiv.

Până la data depunerii cererii pentru scutire de la plata impozitului/taxei pe clădiri şi/sau teren, trebuie să fie achitate toate creanțele fiscale restante.

Biroul Impozite și Taxe,

Șef birou,

ec. Vasile Vaidacuțan